સચિન તેંડુલકરે પોતાનું કામ કરી લીધું છે, આપણે એવી અપેક્ષા ન રાખી શકીએ કે સચિન 100 વર્ષ સુધી ક્રિકેટ રમે. ડોન બ્રેડમેન પણ આખું જીવન ક્રિકેટ રમી શક્યા નહોતા. આપણી ટીમ જ્યારે પણ સારો દેખાવ નથી કરતી ત્યારે આપણે લોકો હંમેશા સચિન અંગે વિચારીએ છીએ. સચિન બાદ હવે દક્ષિણ આફ્રિકાનો શ્રેષ્ઠ ખેલાડી જેક કાલિસે પણ આંતરરાષ્ટ્રીય ક્રિકેટમાંથી નિવૃત્તિ જાહેર કરી દીધી છે, તે વિશ્વકપ બાદ આંતરરાષ્ટ્રીય ક્રિકેટને અલવિદા કહેવા માગે છે, તો બીજી તરફ કેવિન પીટરસન પણ અસાતત્યપૂર્ણ દેખાવના કારણે ટીમની અંદર બહાર થઇ રહ્યો છે, જે હાલ ક્રિકેટ જગતમાં છવાયેલા ચહેરા છે, પરંતુ કપિલ દેવ માને છેકે, 24 વર્ષિય વિરાટ કોહલી તમામને પાછળ રાખીને ક્રિકેટ વિશ્વમાં એક અલગ અધ્યાય લખશે, કારણ કે આજના સમયમાં કોહલી સૌથી ઉત્સાહિત અને ઉત્સુક યુવા બેટ્સમેન છે. તો ચાલો તસવીરો થકી આ અંગે વધુ જાણીએ.